[bookmark: _Toc124056508][bookmark: _Toc2156483]Apstiprināts ar
Meža pētīšanas stacijas
iepirkumu komisijas
2026. gada 9. jūlija sēdes lēmumu
(protokols Nr. 1.)

Iepirkuma procedūras
„Meža inventarizācija”
NOLIKUMS

1. Iepirkuma identifikācijas numurs: MPS 2026/60

2. Iepirkuma procedūras veids
Atklāts konkurss 

3. Pasūtītājs un kontaktinformācija
3.1. Meža pētīšanas stacija, reģistrācijas Nr. 90010256120.
3.2. Pasūtītāja adrese: Pārupes iela 5, Jaunkalsnava, Kalsnavas pag., Madonas nov., LV-4860.
3.3. [bookmark: _Toc124056510][bookmark: _Toc2156486]Kontaktpersona: Meža pētīšanas stacijas direktora vietnieks Māris Pūce, tālr. 29294032, e-pasts: maris.puce@agenturamps.lv

4. Pretendents
4.1. Piegādātājs, kurš:
4.1.1. reģistrējies Valsts reģionālās attīstības aģentūras uzturētajā Elektronisko iepirkumu sistēmā (www.eis.gov.lv), turpmāk – EIS;
4.1.2. iesniedzis piedāvājumu EIS e-konkursu apakšsistēmā šim konkursam.

5. Iepirkuma priekšmets
5.1. Meža inventarizācijas pakalpojums saskaņā ar tehniskās specifikācijas (1. pielikums) prasībām (turpmāk – Pakalpojums);
5.2. [bookmark: _Toc124056512][bookmark: _Toc2156488]CPV klasifikators 77231400-2;
5.3. Pakalpojuma sniegšanas vieta: valsts zinātniskās izpētes meži Šķēdes un Kalsnavas mežu novados;
5.4. Iepirkuma priekšmets sastāv no 2 (divām) iepirkuma daļām:
5.4.1. [bookmark: _Hlk135238163] 1. daļa – meža inventarizācija Šķēdes mežu novadā;
5.4.2.  2. daļa – meža inventarizācija Kalsnavas mežu novadā.

6. Līguma izpildes termiņš
6.1. Pakalpojuma izpildes gala termiņš: 2027. gada 31. oktobris.
[bookmark: _Toc124056513][bookmark: _Toc2156489]
7. Pieeja iepirkuma procedūras dokumentiem
7.1. Sākot ar iepirkuma procedūras izsludināšanas brīdi, pasūtītājs nodrošina brīvu un tiešu elektronisku pieeju iepirkuma procedūras dokumentācijai EIS tīmekļvietnē https://www.eis.gov.lv/EKEIS/Supplier/Organizer/1670 e-konkursu apakšsistēmā šī konkursa sadaļā.
7.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrējies EIS kā piegādātājs.
7.3. Ieinteresētajam piegādātajam ir iespēja iepazīties ar iepirkuma procedūras dokumentiem, sākot ar attiecīgās iepirkuma procedūras izsludināšanas brīdi Meža pētīšanas stacijā: Pārupes ielā 5, Jaunkalsnavā, Kalsnavas pag., Madonas nov., darba dienās no plkst. 8.30 līdz 12.30 un no plkst. 13.00 līdz 17.00, iepriekš piesakoties pie Nolikumā norādītās kontaktpersonas.

8. Piedāvājuma iesniegšanas vieta, datums un laiks
8.1. Piedāvājuma iesniegšanas vieta: EIS e-konkursu apakšsistēmā.
8.2. [bookmark: _Hlk155951767]Piedāvājumu iesniegšanas termiņš: 2026. gada 29. jūlijs, plkst. 10.00.
8.3. Ārpus EIS e-konkursa apakšsistēmas iesniegtie piedāvājumi tiks atzīti par neatbilstošiem Publisko iepirkumu likuma un šī Nolikuma prasībām un netiks izskatīti.

9. Piedāvājumu atvēršana
9.1. Piedāvājumu atvēršanas notiks EIS e-konkursu apakšsistēmā.
9.2. Piedāvājumu atvēršana notiks 2026. gada 29. jūlijā, plkst. 14.00.

10. Papildus informācijas pieprasīšanas kārtība
10.1. Ja pasūtītājs izdarījis grozījumus nolikumā, par izdarītajiem grozījumiem pasūtītājs ievieto informāciju EIS e-konkursu apakšsistēmā Konkursa sadaļā ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai. 
10.2. Ieinteresētajam piegādātājam ir pienākums pieprasīt papildinformāciju vai Nolikuma skaidrojumu, ja iepirkuma procedūras dokumenti nav skaidri saprotami.
10.3. Papildus informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai e-pastu, pieprasījumā norādot arī iepirkuma procedūras nosaukumu un identifikācijas numuru.
10.4. Papildus informācija par iepirkumu procedūras dokumentācijā iekļautajām prasībām tiks sniegta piecu darba dienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs informāciju būs pieprasījis laikus.
10.5. Papildus informācija tiks nosūtīta ieinteresētajam piegādātājam, kas uzdevis jautājumu, kā arī tiks publicēta EIS e-konkursu apakšsistēmā https://www.eis.gov.lv/EKEIS/ Supplier/Organizer/1670 šī konkursa sadaļā.
10.6. Ieinteresētajam piegādātājam ir pienākums sekot līdzi publicētajai informācijai EIS. Pasūtītājs nav atbildīgs par to, ja kāda ieinteresētā persona nav iepazinusies ar informāciju, kurai ir nodrošināta brīva un elektroniska pieeja.

11. Prasības piedāvājuma noformēšanai un iesniegšanai
11.1. Piedāvājums jāiesniedz elektroniski EIS e-konkursu apakšsistēmā vienā no zemāk norādītajiem iesniegšanas veidiem. Katra dokumenta iesniegšanas veids var atšķirties, bet ir jāievēro šādi iespējamie veidi:
11.1.1. izmantojot EIS e-konkursu apakšsistēmas rīkus, aizpildot EIS e-konkursu apakšsistēmā šī konkursa sadaļā ievietotās formas;
11.1.2. aizpildot veidlapas ārpus EIS un augšupielādējot tās EIS e-konkursu apakšsistēmā.
11.2. Sagatavojot piedāvājumu, pretendents ievēro, ka:
11.2.1. piedāvājums jāiesniedz latviešu valodā. Ja kāds no piedāvājuma dokumentiem tiek iesniegts citā valodā, tad tam jāpievieno tulkojums latvieši valodā, kas apliecināts normatīvajos aktos noteiktajā kārtībā;
11.2.2. visas piedāvātās cenas aprēķina un norāda euro (EUR) bez pievienotās vērtības nodokļa (PVN);
11.2.3. iesniedzot piedāvājumu, pretendents pēc izvēles pieteikumu un citus dokumentus paraksta ar drošu elektronisku parakstu un laika zīmogu vai ar EIS piedāvāto elektronisko parakstu;
11.2.4. piedāvājuma dokumentus paraksta pretendenta persona, kurai ir publiski reģistrētas pārstāvības tiesības. Ja dokumentus paraksta pilnvarotā persona, dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apmērs. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. Ja piedāvājuma dokumentus parakstījusi persona bez pārstāvības tiesībām, tad šāds piedāvājums netiks izskatīts;
11.2.5. ja pretendents iesniedzis kāda dokumenta kopiju, to apstiprina normatīvajos aktos noteiktajā kārtībā. Ja dokumenta kopija nav apstiprināta atbilstoši normatīvo aktu prasībām, iepirkuma komisija, ja tai rodas šaubas par iesniegtā dokumenta autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju;
11.2.6. iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kas ievietotas EIS e-konkursu apakšsistēmas šī konkursa sadaļā) ietvertos nosacījumus;
11.2.7. piedāvājums jāsagatavo tā, lai nekādā veidā netiktu apdraudēta EIS darbība, tostarp piedāvājuma datnes nedrīkst saturēt datorvīrusus vai citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
11.3. Pasūtītājs pieņem Eiropas vienoto iepirkuma procedūras dokumentu (jāaizpilda Eiropas Komisijas 2016. gada 5. janvāra īstenošanas regulas Nr.  2016/7 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai Eiropas Komisijas tīmekļa vietnē https://ec.europa.eu/tools/espd; jāpievieno piedāvājumam), tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Piegādātājs var iesniegt Eiropas vienoto iepirkuma procedūras dokumentu, kas bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

12. Prasības pretendentam
12.1. Par iepirkuma procedūras pretendentu var būt pakalpojuma sniedzējs:
12.1.1. kurš normatīvajos aktos noteiktajā kārtībā ir reģistrēts uzņēmējdarbības veikšanai;
12.1.2. uz kuru nav attiecināmi šādi pretendentu izslēgšanas nosacījumi:
12.1.2.1. Publisko iepirkumu likuma 42. panta otrajā daļā minētajiem izslēgšanas nosacījumi;
12.1.2.2. Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie nosacījumi pretendenta izslēgšanai no dalības iepirkuma procedūrā;
12.1.2.3. uz kuru nav attiecināms gadījums, kad pretendents, tā dalībnieks vai biedrs (ja pretendents ir piegādātāju apvienība vai personālsabiedrība), vai pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst šajā Nolikumā noteiktajām prasībām, nav pildījis ar pasūtītāju, sabiedrisko pakalpojumu sniedzēju, publisko partneri vai publiskā partnera pārstāvi noslēgtu iepirkuma līgumu, vispārīgo vienošanos, partnerības iepirkuma līgumu vai koncesijas līgumu un tādēļ pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis ir vienpusēji atkāpies no iepirkuma līguma, vispārīgās vienošanās, partnerības iepirkuma līguma vai koncesijas līguma un no dienas, kad pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis vienpusēji atkāpies no iepirkuma līguma, vispārīgās vienošanās, partnerības iepirkuma līguma vai koncesijas līguma, līdz pieteikuma vai piedāvājuma iesniegšanas dienai nav pagājuši trīs gadi;
12.1.3. kuram ir pieredze meža inventarizācijas pakalpojuma sniegšanā. Pretendentam ir atbilstoša pieredze, ja pēdējo 3 (trīs) gadu periodā tā darbinieki ir veikuši meža inventarizācijas pakalpojumu ar kopējo apjomu, kas nav mazāks par 50 % (piecdesmit procentiem) no to iepirkuma daļu kopējā apjoma, uz kurām pretendents iesniedzis savu piedāvājumu. Pretendentam kā atbilstoša pieredze uzrādāms tikai tas veiktās meža inventarizācijas pakalpojuma apjoms, kuru Valsts meža dienests reģistrējis Meža valsts reģistrā.
12.1.4. [bookmark: _Hlk157094166]kura rīcībā ir visi nepieciešamie resursi kvalitatīvai un savlaicīgai pakalpojuma izpildei, tajā skaitā tam ir atbilstošs skaits atbilstošas kvalifikācijas darbu veicēju un atbilstošs tehniskais nodrošinājums. Meža inventarizācijas darbu veikšanā iesaistītais speciālisti ir atbilstošas kvalifikācijas, ja tie ir meža inventarizācijas jomā sertificētas personas, kuras iekļautas Latvijas Nacionālā akreditācijas biroja akreditētas iestādes sertificēto personu reģistrā. Sertifikātam jābūt aktīvam un derīgam pretendentu piedāvājumu iesniegšanas termiņa pēdējā dienā un dienā, kad tiks pieņemts lēmums par iespējamu iepirkuma līguma slēgšanas tiesību piešķiršanu, kā arī līguma saistību izpildes laikā. Pretendentam ir atbilstošs skaits atbilstošas kvalifikācijas darbu veicēju, pieņemot, ka viens speciālists var veikt meža inventarizācijas pakalpojumu ne vairāk kā 3700 ha platībā, tas ir, pretendentam sniedzot piedāvājumu uz vienu vai vairākām iepirkuma daļām, jāņem vērā, ka viens speciālists var veikt meža inventarizācijas pakalpojumu ne vairāk kā 3700 ha platībā. Meža inventarizācijas pakalpojuma veikšanu pretendents nevar nodot apakšuzņēmējam, bet nodrošina, ka to veic pretendenta atbilstošas kvalifikācijas darbu veicēji. Pretendentam ir atbilstošs tehniskais nodrošinājums, ja tā turējumā (īpašumā, lietošanā) ir pakalpojuma veikšanai nepieciešamie instrumenti un materiāli, tajā skaitā datortehnika ar licencētu programmatūru, kas nodrošina normatīvo aktu prasībām atbilstošu meža inventarizācijas datu, tajā skaitā kartogrāfisko datu apstrādi.
12.2. Piedāvājumi, kuru iesniedzēji neatbilst kādai no Nolikuma 12.1. punktā norādītajām pretendentu atlases prasībām, netiek izskatīti un no dalības turpmākajā iepirkuma procedūrā var tikt izslēgti.

13. Pretendenta iesniedzamie dokumenti un informācija
13.1. Pretendentam noteiktā termiņā jāiesniedz piedāvājums, kura sastāvdaļas ir:
13.1.1. pretendenta pieteikums dalībai iepirkuma procedūrā, kuru pretendents var iesniegt saskaņā ar šī Nolikuma 2. pielikumu. Pretendents pieteikumā apliecina, ka uz viņu neattiecas Publisko iepirkumu likuma 42. panta otrajā daļā minētie izslēgšanas gadījumi un Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie nosacījumi pretendenta izslēgšanai no dalības iepirkuma procedūrā;
13.1.2. izziņa(-s) no meža inventarizācijas veicēju sertificēšanas institūcijas vai Valsts meža dienesta, kurā uzrādīts meža inventarizācijas veicēja veiktā pakalpojuma apjoms pēdējo trīs gadu laikā (ieskaitot sniegtos pakalpojumus 2023., 2024., 2025. un 2026. gadā), kas apliecina, ka pretendenta pieredze ir atbilstoša Nolikuma 12.1.3. punkta prasībām;
13.1.3. informācija par pretendenta tehnisko un personāla nodrošinājumu, saskaņā ar šī Nolikuma 3. pielikumā uzrādīto veidni, kurā cita starpā norāda arī:
13.1.3.1. līguma slēgšanas gadījumā pretendenta norīkoto atbildīgo darbu vadītāju;
13.1.3.2. līguma slēgšanas gadījumā līguma izpildē iesaistītos darbiniekus, tajā skaitā meža inventarizācijas speciālistus;
13.1.4. pretendenta finanšu piedāvājums, kuru pretendents sagatavo saskaņā ar šī Nolikuma 4. pielikumā uzrādīto veidni.
13.2. Pretendents, ja vien iegūs līguma slēgšanas tiesības, konkrētā iepirkuma līguma izpildē var piesaistīt tikai to personālu, ko norādījis savā piedāvājumā. Personāla nomaiņa veicama, ievērojot Publisko iepirkumu likuma 62. panta un līguma projekta (5. pielikums) nosacījumus.
13.3. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, pretendents no tālākās līdzdalības iepirkuma procedūrā tiek izslēgts.
13.4. Pretendents ir atbildīgs par to, lai ar personām, uz kuru darba spējām pretendents balstās, lai apliecinātu savu spēju sniegt pasūtītājam pakalpojumu, pakalpojuma sniegšanas laikā tiktu noslēgti darba līgumi vai pakalpojuma sniegšanas apakšlīgumi.
13.5. Pretendents var iesniegt piedāvājumu par vienu vai vairākām iepirkumu daļām.
13.6. Pretendents var iesniegt tikai vienu piedāvājuma variantu.
13.7. Pretendents piedāvājumu sastāda, un līguma slēgšanas tiesību iegūšanas gadījumā pakalpojumu veic saskaņā ar šī Nolikuma un līguma projekta (5. pielikums) prasībām.

14. Pretendentu atlase, piedāvājumu izskatīšana, izvēles kritērijs, iepirkuma līguma slēgšana
14.1. Pēc piedāvājumu atvēršanas komisija slēgtā sēdē izvērtē iesniegto piedāvājumu noformējumu, veic piedāvājumu atbilstības pārbaudi un pretendentu izslēgšanas nosacījumu pārbaudi, un lemj par iepirkuma līguma slēgšanas tiesību piešķiršanu. Pretendentu atlase, piedāvājumu atbilstības pārbaude un izvēle notiek saskaņā ar Publisko iepirkumu likuma un šī Nolikuma prasībām.
14.2. Iepirkuma komisija izskata tikai tos piedāvājumus, kas atbilst šī Nolikuma prasībām un ietver Nolikumā minētos dokumentus un informāciju. Nolikuma prasībām neatbilstoši piedāvājumi netiek izskatīti un no dalības turpmākajā iepirkuma procedūrā tiek izslēgti.
14.3. Iepirkuma komisija veic pretendentu atlasi izvērtējot pretendentu atbilstību šī Nolikuma 12.1. punkta prasībām.
14.4. Lai noteiktu pretendenta atbilstību Nolikuma 12.1.2.1. punkta prasībām, iepirkuma komisija Publisko iepirkumu likuma 42. pantā noteiktajā kārtībā pārbauda, vai Publisko iepirkumu likuma 42. panta pirmajā daļā minētie izslēgšanas gadījumi nav attiecināmi uz pretendentu, kuram būtu piešķiramas līguma slēgšanas tiesības atbilstoši šajā Nolikumā noteiktajām prasībām un kritērijiem, kā arī uz šādām Publisko iepirkumu likuma 42. panta trešajā daļā minētajām personām.
14.5. Lai konstatētu, vai šī Nolikuma 14.4. punktā minētai personai Latvijā vai valstī, kurā tas reģistrēts vai kurā atrodas tā pastāvīgā dzīves vieta, nav neizpildītas saistības nodokļu jomā, tajā skaitā atbilstoši likumā “Par nodokļiem un nodevām” noteiktajām prasībām iesniegtas nodokļu deklarācijas un nav nodokļu parādi, kas kopsummā pārsniedz 150 euro, iepirkumu komisija pārbauda šo iespējamo neizpildīto saistību nodokļu jomā esamību šādos divos datumos:
14.5.1. šī Nolikuma 8.2. punktā minētajā piedāvājumu iesniegšanas termiņa pēdējā dienā;
14.5.2. dienā, kad pieņemts lēmums par iespējamu iepirkuma līguma slēgšanas tiesību piešķiršanu.
14.6. Lai noteiktu vai pretendents nav izslēdzams no dalības iepirkumu procedūrā sakarā ar Publisko iepirkumu likuma 42. panta otrās daļas 1. punktā minētajiem noziedzīgajiem nodarījumiem, iepirkuma komisija pārbauda Publisko iepirkumu likuma 42. panta noteiktajā kārtībā Nolikuma 14.4. punktā minētās personas, kā arī personu, kura ir pretendenta valdes vai padomes loceklis, pārstāvēttiesīga persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli.
14.7. Lai noteiktu pretendenta atbilstību Nolikuma 12.1.2.2. punkta prasībām, iepirkuma komisija, ievērojot Starptautisko un Latvijas Republikas nacionālo sankciju likuma 11.1 pantā noteikto, pirms gala lēmuma pieņemšanas par līguma noslēgšanu, pārliecinās, vai uz līgumslēdzēju nav attiecinātas sankcijas, kas varētu ietekmēt līguma izpildi, proti, vai noslēdzamā līguma izpildi neapdraud subjektam piemērotās sankcijas.
14.8. Lai noteiktu saimnieciski izdevīgākos piedāvājumus šajā iepirkumā, komisija vērtē cenas, kuras pretendenti uzrādījuši savos finanšu piedāvājumos. Līguma slēgšanas tiesības iegūst tie pretendenti, kuru piedāvājumi atbilst iepirkuma prasībām un kuru piedāvātā kopējā līgumcena ir zemākā.
14.9. Ja vairāki pretendenti iepirkuma daļai piedāvājuši vienādas līgumcenas, tad līguma slēgšanas tiesības iegūst tas pretendents, kurš piedāvājumu iesniedzis pirmais.
14.10. Motivētu lēmumu slēgt iepirkumu līgumu vai izbeigt iepirkumu procedūru, iepirkumu komisija pieņem ar balsu vairākumu.

15. Fizisko personu datu apstrādes noteikumi
15.1. Fizisko personu datu apstrādes pamatojums –  Eiropas Parlamenta un Padomes 2016. gada 27. aprīļa regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta pirmās daļas b) un c) apakšpunkts.
15.2. Iepirkuma procedūrā iesniegtajos dokumentos norādīto fizisko personu datus apstrādās, lai nodrošinātu iepirkuma procedūras norisi, pretendentu piedāvājumu izvērtēšanu, iepirkuma līguma noslēgšanu un izpildi.
15.3. Pretendents nodrošina, ka visu savā piedāvājumā norādīto fizisko personu (tai skaitā visu personu apvienības biedru, neatkarīgi no savstarpējo attiecību tiesiskā rakstura), tostarp speciālistu, darbinieku, kontaktpersonu u.c. datu apstrādei, kuru veiks pasūtītājs gan iepirkumu procedūrā, gan iepirkuma līguma izpildē, ja ar pretendentu noslēgs iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā, un šo personu informēšanu par paredzēto personu datu apstrādi.
15.4. Papildu informācija par personas datu apstrādi norādīta Meža pētīšanas stacijas Privātuma politikā, kas pieejama Meža pētīšanas stacijas tīmekļvietnē: https://www.agenturamps.lv/lv/par_mums/privatuma_politika/.
15.5. Personas datu apstrādes pārzinis – Meža pētīšanas stacija, kontaktinformācija: Pārupes iela 5, Jaunkalsnava, Kalsnavas pag., Madonas nov., LV-4860, e-pasta adrese: mps@agenturamps.lv, tālrunis 64826591.

Pielikumi:
1. Tehniskā specifikācija;
2. Pieteikuma veidlapa;
3. Darba spēka un tehniskā nodrošinājuma veidlapa;
4. Finanšu piedāvājuma veidlapa;
5. Līguma projekts.

